*การจัดการศึกษาของ รร.นร.ดำเนินการภายใต้ พ.ร.บ.กำหนดวิทยฐานะผู้สำเร็จวิชาการทหาร (ฉบับที่ ๖) พ.ศ.๒๕๕๘ ดังนั้นผู้ที่มีส่วนร่วมในการจัดการศึกษาของ รร.นร.*

*จึงควรทราบรายละเอียดเกี่ยวกับ พ.ร.บ.ดังกล่าว*

**พระราชบัญญัติ (พ.ร.บ.) กำหนดวิทยฐานะผู้สำเร็จวิชาการทหาร (ฉบับที่ ๖) พ.ศ.๒๕๕๘**

 ๑. มีการประกาศใช้ พ.ร.บ.กำหนดวิทยฐานะผู้สำเร็จวิชาการทหาร (ฉบับที่ ๖) พ.ศ.๒๕๕๘ ในราชกิจจานุเบกษา เมื่อวันที่ ๕ มี.ค.๕๘ โดยกำหนดให้มีสภาการศึกษาวิชาการทหารขึ้น เพื่อให้มีอำนาจหน้าที่ในการปฏิบัติการให้เป็นไปตามพระราชบัญญัตินี้ โดยสรุปสาระสำคัญได้ดังนี้

 ๑.๑ ความเป็นมาของ พ.ร.บ.กำหนดวิทยฐานะผู้สำเร็จวิชาการทหาร (พ.ร.บ.ฯ)

* ๑.๑.๑ พ.ร.บ.ฯฉบับแรก ปี พ.ศ.๒๔๙๗ ให้ประศาสน์ปริญญาตรีแก่ รร.เหล่าทัพ (รร.จปร. รร.นร. รร.นอ.- ชื่อในขณะนั้น)
	+ - * ๑.๑.๒ มีการแก้ไขเพิ่มเติม พ.ร.บ.ฯ ๓ ครั้ง (ฉบับที่ ๒ พ.ศ.๒๕๐๕/ฉบับที่ ๓ พ.ศ.๒๕๑๓/ฉบับที่ ๔ พ.ศ.๒๕๒๓) โดยมีสาระสำคัญคือการปรับปรุงแก้ไขชื่อตำแหน่งและจำนวนกรรมการสภาการศึกษาวิชาการทหารให้เมาะสมยิ่งขึ้น และให้ประศาสน์ปริญญาตรี รร.แผนที่ ฯ (พ.ร.บ.ฯ ฉบับที่ ๓)

๑.๑.๓ พ.ร.บ.ฯ ฉบับที่ ๕ พ.ศ.๒๕๓๓ ให้ รร.สธ.เหล่าทัพ ประศาสน์ปริญญาโทได้

 ๑.๒ พ.ร.บ.ฯ ฉบับที่ ๖พ.ศ.๒๕๕๘ มีสาระสำคัญสรุปได้คือ

 ๑.๒.๑ สภาการศึกษาวิชาการทหารมีรัฐมนตรีว่าการกระทรวงกลาโหมเป็นนายก สภาการศึกษาวิชาการทหาร และมีผู้บังคับบัญชาชั้นสูงของ ทร.เป็นกรรมการสภาการศึกษาวิชาการทหาร ๔ ท่าน คือ ผบ.ทร เสธ.ทร จก.ยศ.ทร.และ ผบ.รร.นร. โดยมีสถาบันการศึกษาวิชาการทหาร (สถาบันฯ) ที่เกี่ยวข้อง ๗ สถาบัน ได้แก่ รร.สธ.เหล่าทัพ(๓ โรงเรียน) รร.เหล่าทัพ(๓ โรงเรียน) และ รร.แผนที่ ฯ

 ๑.๒.๒ มีการปรับปรุงสาระที่สำคัญ พ.ร.บ. ฯสรุปได้ คือ

 ๑.๒.๒.๑ ปรับปรุงการกำหนดคุณวุฒิของ รร.เหล่าทัพ และ รร.แผนที่ ฯ ให้ผู้สำเร็จการศึกษา ฯ ให้ได้รับปริญญา ตรี – โท – เอก

 ๑.๒.๒.๒ ปรับปรุงองค์ประกอบและอำนาจหน้าที่ของสภาการศึกษาวิชาการทหารให้เหมาะสมกับสภาวการณ์ปัจจุบัน

๑.๒.๓ อำนาจหน้าที่ของสภาการศึกษาวิชาการทหารที่เพิ่มขึ้น

๑.๒.๓.๑ การประศาสน์ ป.โท – เอก ของ รร.เหล่าทัพ และ รร.แผนที่ ฯ

 ๑.๒.๓.๒ การประศาสน์ ประกาศนียบัตร ๓ ชั้น ของ ๗ สถาบัน ฯ

 ๑.๒.๓.๓ การกำกับมาตรฐานการศึกษาทางทหาร

 ๑.๒.๓.๔ การกำหนดให้มีครุยวิทยฐานะ - เข็มวิทยฐานะ

 ๑.๒.๓.๕ การกำหนดตำแหน่งทางวิชาการประจำสถาบัน ฯ

 ๑.๒.๓.๖ การเทียบคุณวุฒิผู้สำเร็จวิชาการทหารจากต่างประเทศ

 ๑.๒.๓.๗ เพิ่มจำนวนกรรมสภาการศึกษาวิชาการทหารโดยตำแหน่ง

 ๑.๒.๓.๘ การกำหนดให้มีการแต่งตั้ง/ถอดถอน กรรมการสภาการศึกษาวิชาการทหารผู้ทรงคุณวุฒิ ๙ คน

 ๑.๒.๓.๙ การกำหนดให้มีสภาคณาจารย์ของสถาบัน ฯ

 ๑.๒.๓.๑๐ การกำหนดหลักเกณฑ์ การสมทบและการจัดการศึกษาร่วมกับสถาบันการศึกษาชั้นสูงอื่นๆ

 ๒. สภาการศึกษาวิชาการทหารได้ดำเนินการจัดทำอนุบัญญัติต่าง ๆ เพื่อรองรับ พ.ร.บ.ฯ (ฉบับที่ ๖) พ.ศ.๒๕๕๘ ให้การดำเนินงานของสภาการศึกษาวิชาการทหารเป็นไปด้วยความเรียบร้อยตาม อำนาจหน้าที่ที่กำหนดไว้ ดังนี้

 ๒.๑ อนุบัญญัติที่ได้ผ่านการพิจารณาจากสภาการศึกษาวิชาการทหาร ซึ่งนายกสภาการศึกษาวิชาการทหาร ได้อนุมัติและลงนามแล้ว จำนวน ๘ ฉบับ ได้แก่

 ๒.๑.๑ ข้อบังคับสภาการศึกษาวิชาการทหารว่าด้วยเกณฑ์มาตรฐานหลักสูตรระดับปริญญาตรีของสถาบันการศึกษาวิชาการทหาร พ.ศ. ๒๕๕๘

 ๒.๑.๒ ข้อบังคับสภาการศึกษาวิชาการทหารว่าด้วยเกณฑ์มาตรฐานหลักสูตรระดับบัณฑิตศึกษาของสถาบันการศึกษาวิชาการทหาร พ.ศ. ๒๕๕๙

 ๒.๑.๓ ข้อบังคับสภาการศึกษาวิชาการทหารว่าด้วยคุณสมบัติ หลักเกณฑ์ และวิธีการแต่งตั้ง และถอดถอนศาสตราจารย์ รองศาสตราจารย์ และผู้ช่วยศาสตราจารย์ของสถาบันการศึกษาวิชาการทหาร พ.ศ. ๒๕๕๙

 ๒.๑.๔ ข้อบังคับสภาการศึกษาวิชาการทหารว่าด้วยคุณสมบัติ หลักเกณฑ์ และวิธีการได้มาซึ่งกรรมการสภาการศึกษาวิชาการทหารผู้ทรงคุณวุฒิ พ.ศ. ๒๕๕๙

 ๒.๑.๕ ข้อบังคับสภาการศึกษาวิชาการทหารว่าด้วยหลักเกณฑ์การเทียบคุณวุฒิผู้สำเร็จการศึกษา วิชาการทหารจากต่างประเทศ พ.ศ. ๒๕๕๙

 ๒.๑.๖ ข้อบังคับสภาการศึกษาวิชาการทหารว่าด้วยโอกาสและเงื่อนไขการใช้ครุยวิทยฐานะ ครุยประจำตำแหน่ง และเข็มวิทยฐานะ พ.ศ. ๒๕๕๙

 ๒.๑.๗ ข้อบังคับสภาการศึกษาวิชาการทหารว่าด้วยสภาคณาจารย์ สถาบันการศึกษาวิชาการทหาร พ.ศ. ๒๕๕๙

 ๒.๑.๘ ข้อบังคับสภาการศึกษาวิชาการทหารว่าด้วยการสมทบและการจัดการศึกษาร่วมกับสถาบันการศึกษา พ.ศ. ๒๕๕๙

 ๒.๒ พ.ร.ฎ.ว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะของสถาบันการศึกษาวิชาการทหาร พ.ศ.๒๕๕๙

 ๒.๓ อนุบัญญัติที่ยังอยู่ในระหว่างการดำเนินการคือ ร่าง พ.ร.ฎ.ว่าด้วยเข็มวิทยฐานะของสถาบันการศึกษาวิชาการทหาร พ.ศ.๒๕๕๙

..........................................................

น.อ.ชวาล เวียงวิเศษ

๑ เม.ย.๖๐